cy cy cy ceb fi cy nl en cy cy cy cy cy cy cy cy en en en en en en cy cy en cy cy cy fr es en en cy
Glaw yn dod i'n cyfarfod ar gopa'r Garn, a 'glaw rhwng cawodydd' fuo hi trwy'r dydd wedyn! Ta waeth, roedd yn well na chwffio'r miloedd yn siopa Dolig yn Llandudno, ac mi roedd ambell i gip o olygfa i'w gweld trwy'r niwl. Ac mi roedd yn gyfle da i ymarfer hefo'r GPS Garmin i rai ohonom.
Rhyfeddu at y waliau cerrig wrth eu dilyn i gopa Garnedd Goch. Cliff wedi cael ei ail enwi yn 'Clogwyn' erbyn hyn! Llyncu paned, cyn ffonio'r cwmni tacsi-bws Nantlle i ddweud mai rhyw dri chwarter awr fyddem cyn cyrraedd pen y ffordd ger Cwm Silyn.
Ac yn wir, dyna lle'r oedd y bws mini glas yn disgwyl amdanom yn brydlon. Punt y pen yn ol i Ryd Ddu (cynllun gan Gyngor Gwynedd). Diwrnod difyr.
Gwasanaeth ardderchog gan gwmni Tacsis Huw (01286 676767). Rhedeg fel bo'r angen rhwng Rhyd Ddu, Talysarn a Phenygroes, ond yn hapus i ddanfon neu nol o Gwm Silyn hefyd. Cofiwch amdano y tro nesaf y byddwch am wneud y daith yma. Jyst ffoniwch gyntaf - diwrnod cynt os oes grwp mawr. Addas ar gyfer unrhyw nifer: o un i faint bynnag fedr dau fws mini ddal. Yr un yw'r pris - dim ond punt y pen!
Adroddiad gan yr arweinydd, Gwyn Roberts
Lluniau gan Dylan Huw ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51